ועדת העבודה, הרווחה והבריאות, כנסת 18, פרוטוקול מספר 389, 2010-12-14 11:00

חיים כץ: בוקר טוב, יום שלישי, ז' בטבת, 14 בדצמבר 2010.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא שביתתם המתמשכת של פרקליטי המדינה עקב השחיקה בשכרם.

חיים כץ: הדיון הזה הוא מספר שתיים בסדרה ואני מקווה שהוא הדיון האחרון בסדרה.

חיים כץ: שמעתי היום בדרכי לפה, כנראה שהתקשורת התעוררה קצת ומבינה את הנזקים שנגרמים למדינת ישראל בעקבות שביתת הפרקליטים.

חיים כץ: יכול להיות שהאוצר מרוויח כמה גרושים כדרכו בקודש, יכול להיות שהאוצר מרוויח כמה גרושים בתזרים המזומנים אבל בנזקים המצטברים, שמעתי הבוקר את עורך הדין ששי גז, הוא אמר שם "נכון שאני זוכה לניצחונות ואנשים משתחררים אבל הצדק מפסיד".

חיים כץ: הוא אומר "הצדק מפסיד ולא כך אני רוצה לנצח.

חיים כץ: כל סנגור רוצה להגיע לבית המשפט ולנצח, אני רוצה שיעשה צדק ואני חושב שכאן לא נעשה צדק".

חיים כץ: בדיון הראשון שקיימנו הגיעו אלי נציגות המשטרה.

חיים כץ: הגיעה נציגה שאמרה "תן לי לדבר ואני אספר איזה נזקים נגרמים למדינת ישראל בעקבות שביתת הפרקליטים".

חיים כץ: לפני שנכנס לדיון הזה אני אתן לך את רשות הדיבור ותאמרי איזה נזקים נגרמים בעטייה של שביתת הפרקליטים ואז אולי האוצר, אני ראיתי את ההצעה שהציע האוצר לפרקליטים ואני בא מארגוני עובדים, אני חושב שההצעה, אני לא רוצה להגיד מבזה כי המילה מבזה היא מילה לא טובה כי אין הצעות מבזות, יש הצעות לא רצינית.

חיים כץ: פשוט לא רצינית.

חיים כץ: האוצר מתעסק עם האנשים שצריכים לייצג את מדינת ישראל מול עורכי הדין הטובים ביותר שיש במשק.

חיים כץ: שמעתי את ששי גז אומר שסנגור בינוני, בינוני ממשרד בינוני מרוויח הרבה, הרבה הרבה, הרבה מעבר לשכרו של בכיר הפרקליטים.

חיים כץ: ששי גז אומר שסנגור בינוני והוא אומר "אני רוצה לנצח טובים, אני לא רוצה לנצח בינוניות" גם בכדורגל במשחק פשוט כשאתה משחק נגד קבוצה מליגה ג' ומנצח אתה לא סופר את הניצחון, אבל כשאתה מנצח אלופה או קבוצה טובה אתה מרגיש מצוין.

חיים כץ: זה שווה יותר מניצחון.

חיים כץ: אני אומר לכם החבר'ה מהאוצר אתם עוזרים לסנגורים ואפילו לזוטרים לנצח.

חיים כץ: אבל סוף מעשה במחשבה תחילה.

חיים כץ: תהיו לארג'ים בכסף קטן ותרוויחו בכסף גדול.

חיים כץ: את זה אימא שלי עליה השלום אמרה.

חיים כץ: תהיו לארג'ים בכסף קטן.

חיים כץ: אתם הגשתם כאן הצעה, אני מקווה שאתם תגיעו עם המצגת ותניחו את ההצעה ואני אגיד וואלה אלה הפרקליטים לא הבינו מה הגשתם.

חיים כץ: אני רוצה לקוות שזה יהיה המצב שהם יגידו לא הבנו.

חיים כץ: לא התכוונתם שה-60 תקנים חלים על כל הפרקליטים, ולא התכוונתם שתקני הרכב שאתם נותנים חלים על כולם רק על 300, שכחנו שמשרד המשפטים בעבר קיבל את תקני הרכב ונתן אותם לאחרים.

חיים כץ: מה היו התקנים האלה?

חיים כץ: אנחנו מדברים על תוספות שכר שאנשים ילכו איתן למכולת, שיהיו אנשים שירצו ללכת לפרקליטות יהיה חוץ מהעניין גם שכר נאה בצדו.

חיים כץ: שמיטב הנוער ילך לפרקליטות ולא יהיה סנגור בינוני.

חיים כץ: המדינה צריכה את זה, היא צריכה להיראות, היא צריכה להיות טובה.

חיים כץ: לא הכול נמדד בכסף קטן.

חיים כץ: מי שחושב בכסף קטן מגיע למדינה קטנה.

חיים כץ: זה מה שבוער עכשיו.

חיים כץ: את השריפה בכרמל כיבינו, השריפה של הפרקליטים נמשכת, אני לא יודע אם יש בה הרוגים כי לא סופרים אותם מיד.

חיים כץ: אבל יספרו אותם מחר, מחרתיים או עוד יומיים.

חיים כץ: אני אומר לכם שיש כאן הרבה אגו בכל המשחק הזה.

חיים כץ: הרבה מאוד וצריך לפתור את הבעיה וצריכים גם רצינות מהאוצר.

חיים כץ: שעות נוספות זה לא הצעות שכר, לקנות חופש ולהחליפו בכסף זה לא הצעות שכר, לתת טלפון למי שעובד עם הטלפון זו לא הצעת שכר, לתת לו אוטו כשהוא נוסע איתו זו לא הצעת שכר.

חיים כץ: הצעת שכר זה כסף שהוא יפקיד בבנק לילד שלו לחסכון אם הוא ירצה או יקנה במכולת.

חיים כץ: זו הצעת שכר ומעבר לכך אלה לא הצעות שכר.

חיים כץ: את כלי העבודה אתה צריך לתת לו לבד.

חיים כץ: אתה מהאוצר אם אתה רואה את טובת המדינה אתה צריך להגיד, קח טלפון גם אם אתה לא רוצה קח, קח אוטו כי אתה מרוויח מהאוטו.

חיים כץ: אתם צריכים להחליף דיסקט ואז לא נגיע לפרשת הכבאים או לפרשה כזאת או אחרת ותהיה לנו מדינה יותר טובה.

חיים כץ: תהיה לנו מדינה יותר טובה, תחליפו דיסקט.

חיים כץ: אתם באוצר רואים את הכול דרך החור של הגרוש ואין לכם שום חזון ושום ראיה רחבה.

חיים כץ: חסכנו, עשינו, ישבנו.

חיים כץ: נציגת המשטרה ספרי לנו מה עשינו, מה קרה לנו בשביתה הזאת, איפה שילמנו מחיר.

חני לומפ: הגיע נציג ראש מדור מידע פלילי בשם מחלקת חקירות ומודיעין הוא יפתח ואני אשיב.

חיים כץ: ציפיתי שהאוצר יבוא ויאמר אתם יודעים מה, בואו נעצור את דיון, נכנס רגע לחדר, תוך שעה מסכמים עניין.

חיים כץ: אני רוצה לומר לך שבצורה רצינית תוך שעה מסיימים עניין.

חיים כץ: שעה, שעה זה הרבה זמן, אם לא רוצים לנצח, אם לא רוצים מדינה יותר טובה לא עושים.

מאיר דב ברקוביץ: ממלא מקום ראש חטיבת החקירות.

מאיר דב ברקוביץ: מבחינתנו וכפי שגם התבטא ראש האגף החקירות והמודיעין, וגם מבלי שנכנס לשאלות הצידוק של השביתה, זה לא התחום שלנו.

מאיר דב ברקוביץ: אנחנו הגענו רק לשקף את מה שאנחנו רואים כתוצאה מהשביתה.

מאיר דב ברקוביץ: מבחינתנו התמונה שחורה מאוד.

מאיר דב ברקוביץ: הסכנה שאנחנו רואים בהתמשכות המצב  בו עצורים בעבירות מאוד חמורות, עבירות של סחר בסמים, עבירות מין, אלימות חמורה, אולי אחר כך חברתי תיתן דוגמאות כדי שישברו את האוזן, מצב שבו אנשים שביצעו עבירות חמורות והם מהעבריינים היותר מסוכנים, כאלה שאנחנו רוצים להאריך את מעצרם עד תום ההליכים משתחררים.

מאיר דב ברקוביץ: אנחנו לא יכולים לעשות את זה כשאין מי שיגיש את הבקשה עד תום ההליכים.

מאיר דב ברקוביץ: המשמעות לכך היא שעשרות עבריינים משתחררים ומסתובבים חופשיים היא מציאות חמורה מאוד.

מאיר דב ברקוביץ: העובדה שאסירים שועדות שחרורים בעמדתן אומרות שאין מקום לשחרר אסירים כאלה בגלל הסכנה שהם מהווים, בגלל המעשים בהם הם היו מעורבים או החשש של המשך הפגיעה, או מידע שיש בהקשרים האלה.

מאיר דב ברקוביץ: יש ההתנגדות לשחרר אסירים כאלה בשחרור מוקדם, אבל בסוף כשאין מי שמגיע לדיונים הם משתחררים.

מאיר דב ברקוביץ: בחודש האחרון יש כמה עשרות כאלה.

מאיר דב ברקוביץ: זה יוצר מצב חמור שמסכן את שלום הציבור ובטחונו.

מאיר דב ברקוביץ: יש עררים בבית משפט העליון שבהם מופיעים הפרקליטים וכשהם לא מופיעים אין מי שיופיע ואין מי שיוכל לייצג את הדעה הזאת, עררים כאלה מתקבלים או נדחים, תלוי מאיזה כיוון מסתכלים.

מאיר דב ברקוביץ: ערעורים שצריכים להגיש תוך 45 יום לא מוגשים.

מאיר דב ברקוביץ: אנשים שמתייצבים להעיד, אנשי משטרה, עררים שצריך שיהיה נוכח פרקליט בדיון שלא נמצא גם התהליך הזה נפגע.

מאיר דב ברקוביץ: מבחינתנו, אמרתי שוב וחשוב להדגיש, זה בלי לנקוט שום עמדה ביחס לצדק או לאי הצדק של השביתה, אנחנו - - - -

חיים כץ: נתחיל בצרות שלכם.

מאיר דב ברקוביץ: אנחנו לא מדברים על הצרות שלנו, אנחנו מדברים על הצרות של הציבור.

חיים כץ: אני מדבר על הצרות הכלכליות שלכם, זה שלא נותנים לכם את ה- 2,000 שקלים עד שהגמלאים לא יתנתקו.

חיים כץ: אתה אומר שאתה לא רוצה לריב עם האוצר, יש לי את הבעיה שלי איתם, הבנו.

חיים כץ: אין לכם וועד הבנו.

מאיר דב ברקוביץ: לנו אין זכות שביתה ואני חושב שטוב שכך.

מאיר דב ברקוביץ: אנחנו מדברים מתוך מה שאנחנו רואים וכמי שמופקדים על שלום הציבור ובטחונו.

מאיר דב ברקוביץ: אנחנו רואים את הפגיעה הקשה, ואם השביתה תימשך, הפגיעה תהיה קשה יותר ויותר בשלום הציבור ובטחונו.

מאיר דב ברקוביץ: אני מציע אם אפשר לשמוע כמה דוגמאות כדי להבין במה מדובר.

חיים כץ: אני אקבל את הצעתך.

חנה לומפ: ראש תחום הנחיה פיקוח ובקרה בחטיבת התביעות של משטרת ישראל.

חנה לומפ: אנחנו קודם כל כתביעות מטפלים בפרשיות מאוד מורכבות שבעבר הפרקליטות נטלה על עצמה.

חנה לומפ: דבר שבאופן טבעי מעמיס עומס יתר על מערך התביעות שהוא עמוס כשלעצמו.

חנה לומפ: בנוסף ישנם תיקים חמורים ביותר של שוד מזוין, לדוגמה, שוד שכלל יריות שהיה במחוז דרום, מקרה עם פצועים.

חנה לומפ: תיק שלא הוגשה בקשת מעצר עד תום ההליכים והעבריינים השתחררו.

חנה לומפ: התעללות חמורה בקשיש במחוז צפון, גם כן שוחררו החשודים.

חנה לומפ: שוחררו סוחרי סמים מכל רחבי הארץ שסחרו בכמויות  דמיונות כולל ייבוא סמים.

חיים כץ: את יכולה לכמת את הכול בנזק הכלכלי?

חיים כץ: כמה שנות חיסכון לאוצר במחלוקת עם הפרקליטים נמדדו בחודש הזה?

חיים כץ: אפשר לכמת את זה?

חנה לומפ: האוצר מומחה בדברים האלה.

חנה לומפ: אנחנו לא יכולים למדוד את זה כלכלית.

חנה לומפ: מדובר בנזקים שלא רואים אותם מהיום למחר בניגוד לנמל התעופה כשהוא נסגר ורואים מיד כשלא מגיעים לשום מקום.

חנה לומפ: הנזקים הם לאורך זמן, אלו דיונים שנדחו, בכל דחייה בבית משפט העניין מתרחב מעבר לכך - - - -

שלי יחימוביץ': את יכולה למדוד את זה כלכלית?

ענת סבידור: יש עכשיו תביעה של 40 מיליון שקלים שעומדת להתיישן, תביעה של מס הכנסה, והמדינה עלולה לאבד 40 מיליון שקלים, זה מספר קטן שלא פותר בכלל את בעיית הפרקליטים אין מה לדבר, ועדת החריגים לא נתנה אישור להגיש את התביעה, זו תביעה של פרקליטות מחוז - - -

חיים כץ: מתי זה אמור להסתיים?

ענת סבידור: בסוף החודש.

ענת סבידור: זה תיק של פרקליטות מחוז חיפה, לא נתנו אישור להגיש את התביעה.

חנה לומפ: חברתי דיברה כאן במישור האזרחי כי יש פרקליטות אזרחית ויש פרקליטות פלילית.

חנה לומפ: בפרקליטות האזרחית באמת קל לכמת את הנזקים במישור הכלכלי כי מדובר בתביעות של מיליונים כלפי המדינה.

חנה לומפ: כשמדובר על עבירות פליליות גם להן היבט כלכלי מובהק, לדוגמה כשמדובר במאבק בארגוני פשיעה נפגענו קשות בהיבט של חלוץ ותפיסת חשבונות בנק.

חנה לומפ: כאשר חשבונות בנק של מיליונים בהעדר התייצבות פרקליטים שוחררו וגם נכסים.

חנה לומפ: מעבר לכך פרשיות שלמות מעוכבות ולא נחשפות בהמתנה לסיום השביתה, מדובר בנזק מצטבר.

חנה לומפ: כאשר לא מגישים ערעורים מדובר בעבודה של מאות ואלפי שעות עבודה בבית משפט שלום ובבית המשפט המחוזי של פרקליטים ותובעים שניהלו תיקים, שטענו לעונש ולעיתים הגיעו לזיכוי, ועכשיו בחלוף 45 יום לא ניתן לתקן את הנזק.

חנה לומפ: ערעור שלא הוגש זה נזק בלתי הפיך.

חנה לומפ: אי התייצבות לדיון יצרה גם תקדימים בפסקי דין בבית המשפט העליון בהעדר נציגי הפרקליטות, שנטו כמובן למי שהגיש אותן ולכן התוצאות היו יותר שחרורים, יותר שחרורים בערבויות ופחות עצורים.

חנה לומפ: הנזק הזה הוא נזק מצטבר שעשרות עבריינים שהיו אמורים להיות בין כותלי המעצר משוחררים.

חיים כץ: חגיגה בעיירה.

חנה לומפ: אלו נזקים שלא ניתן לכמת אבל כולנו נרגיש אותם.

חיים כץ: תודה רבה, נציג האוצר בבקשה.

אהרון עוזיאלי: סגן בכיר לממונה על השכר באוצר, גם אני מאוד מקווה שזה יהיה הדיון אחרון בנושא הזה, ושאנחנו כן נמצא את הדרך הנכונה לפתור את הסכסוך.

אהרון עוזיאלי: כי אנחנו לא חושבים שהדברים מתנהלים נכון.

אהרון עוזיאלי: אני רוצה להזכיר קודם - - -

חיים כץ: אתם מוכנים לשבת היום?

אהרון עוזיאלי: אנחנו נקבע את כלכלי ההתדיינות.

אהרון עוזיאלי: אני רוצה להזכיר קודם כל שמי שבחר להשתמש בכלים כפי שבחר - - -

חיים כץ: זה לא משנה.

אהרון עוזיאלי: זה כן משנה.

חיים כץ: אתה רוצה להמשיך את זה או שאתה רוצה לפתור את הבעיה?

אהרון עוזיאלי: אני אתייחס.

אהרון עוזיאלי: כי הפרקליטים, עם כל הכבוד, הם קבעו בדיוק לפי אילו כללים הם מתנהלים ולא מתנהלים.

דב חנין: ולך יש זמן.

אהרון עוזיאלי: על כן יכלו להחליט למשל שבקטעים הכלכליים, שמעתי שתביעה של מס הכנסה מתיישנת, דברים חריגים, כואבים, כואבים גם לשירות המדינה גם בצד הכספי ולא בערכים האחרים הם החליטו שמתנהלים כך, הם החליטו להתנהל אחרת - - -

משה (מוץ) מטלון: שבעה חודשים לא קראת להם.

משה (מוץ) מטלון: שואל אותך יושב ראש הוועדה אם אתה מוכן להתיישב, תענה לו.

אהרון עוזיאלי: אני רוצה להזכיר שמהצד השני עומדת גם השאלה של האחריות שלנו על הקופה הציבורית בכלל, מפני שהפרקליטים הם בנים מאוד מיוחדים, מאוד ייחודיים, אבל הם לא יחידים.

אהרון עוזיאלי: הם לא יחידים שעומדים כרגע על הפרק, יש לנו הרבה מאוד סקטורים שהם פתוחים למשא ומתן ואנחנו מנהלים איתם, בין היתר אחיהם המשפטנים.

חיים כץ: אימא שלי עליה השלום אמרה יש שני סוגי אנשים, יש מסבירים ויש מצליחים, אתה רוצה לעבור לצד של המצליחנים, שעבריינים יכנסו לכלא, ואלה שצריכים לשלם ישלמו ושסוחרי סמים לא יהיו חופשיים?

חיים כץ: אתה רוצה להיות בצד של המנצחים או אתה רוצה להסביר?

חיים כץ: אנחנו היום נמצאים בתאונת דרכים גדולה וצריך לעשות חוסם עורקים למי שצריך ואתה מספר לי סיפורים.

חיים כץ: הם אשמים, הם מסכימים שהם אשמים ואתם צדיקים.

חיים כץ: אתם מוכנים להיכנס למשא ומתן ולשבת לדבר ולגמור את העניין.

חיים כץ: אחר כך נגיד שאתם צדקתם והם עבריינים וניתן לכל אחד מכם סרגל ותרביצו להם על  הראש.

חיים כץ: הכול נעשה אבל אתם מוכנים לסגור את העניין הזה כבר?

חיים כץ: או שאתם רוצים להמשיך.

חיים כץ: עכשיו אני גם מבין למה זה לא נגמר.

חיים כץ: במקום לרדת לפרטים ולגמור את העניין אנחנו אוהבים לדבר.

חיים כץ: אנחנו פה בשביל לנסות למצות את העניין ולהחליט להחזיר סדר לחיי האזרחים במדינת ישראל, אתם במשרד האוצר מוכנים לבוא לשבת ולגמור את העניין?

חיים כץ: הסכמנו שהם אשמים, הם אשמים, מרוצה?

חיים כץ: הם רוצים יותר מדי, הם בלונדינים ויש ביניהם יותר מדי אנשים עם משקפיים, הם לא בסדר.

חיים כץ: אבל אתם רוצים לגמור את העניין?

חיים כץ: אם אתה בא לספר לי סיפורים אז חבל על הזמן.

אהרון עוזיאלי: מבחינתך אני מאוד רוצה.

אהרון עוזיאלי: ראשית אנחנו ניהלנו משא ומתן ארוך בלשכתו של יושב ראש האגף לאיגוד מקצועי.

קריאה: ניהלתם שיחות, לא ניהלתם משא ומתן.

חיים כץ: סלח לי, הסברתי לך בפעם שעברה למה הדג בצלחת.

אהרון עוזיאלי: שהוא אחראי גם ברמה הערכית הגבוהה מבחינת הסקטור הציבורי בכלל וגם כיושב ראש ההסתדרות לטובת הסקטור שנקרא הפרקליטים.

אהרון עוזיאלי: הגענו עכשיו לסיכומים הוגנים, מחייבים, טובים, הפרקליטים בסופו של דבר - - - -

חיים כץ: דיברתי עם יושב ראש ההסתדרות והוא אמר לא מינה ולא מקצתה.

אהרון עוזיאלי: אנחנו היינו שם באותו לילה.

חיים כץ: מבחינתו אין הסדר, לא קיימת יתרה מזאת הוא אמר לי, "אני אשמח אם תתערב".

חיים כץ: אתה יכול לבדוק אותי.

אהרון עוזיאלי: כי הפרקליטים החליטו אחרת.

אהרון עוזיאלי: ברור לי שיושב ראש ההסתדרות לא יגיד להם 'חבר'ה אל תלכו לנסות יותר'.

אהרון עוזיאלי: זה המעמד שלהם.

אהרון עוזיאלי: זה מבחינת הדבר המרכזי ביותר מפני שאנחנו כן הצבנו את הפלטפורמה לטובת דיבור ישיר, ארוך ומאסיבי שלצערי הרב בסופו של דבר הפרקליטים החליטו שלא מקובל עליהם.

דב חנין: השאלה היא אם הדיבור הישיר מקובל עליך היום.

דב חנין: זאת השאלה.

אהרון עוזיאלי: כן.

דב חנין: אתם תהיו מוכנים בסיום הישיבה הזאת לשבת?

אהרון עוזיאלי: הפרקליטים, מבחינתנו יחזרו לאלתר לעבודה ונשב איתם למשא ומתן.

משה (מוץ) מטלון: אתה לא קובע את הכללים האלה.

משה (מוץ) מטלון: אתה התבלבלת כנראה.

חיים כץ: כמה מדינת ישראל צריכה לשלם עד שמשרד האוצר, עד ששר האוצר יתעורר, אותו שר אוצר שיתעורר ולא יתנצל אחר כך כמו שהוא התנצל מול הכבאים, והתנצל מול זה וזה, שיתעורר ושייתן לכם הנחיה שמספיק לפגוע באזרחי מדינת ישראל.

חיים כץ: אתה לא תכתיב להם, אין לך מנדט לזה, אלא אם יבוא הממונה שלך שאני לא מבין איך הוא לא הגיע לפה.

חיים כץ: זה מראה על ההתייחסות ועל הזלזול, גם כשהוא ידע ששר המשפטים יהיה פה.

חיים כץ: הוא שלח אותך, אתה מכובד אבל אתה לא יכול להתנות התניות, אתה לא בסטאטוס כזה.

חיים כץ: כנראה שהבוס שלך שהוא שר האוצר צריך לקבל החלטה.

חיים כץ: אני לא יודע מה זה להחריף את שביתה, אבל שר האוצר צריך לקבל החלטה או שיש סדר במדינת ישראל או מחפפים בכל.

חיים כץ: כי משרד האוצר בקודש, או שמחפפים, כן כבאיות לא כבאיות, תשלום לזה, הרפורמה הזאת קודמת וזה אחר כך, מה פתאום הם באו ואמרו כך, שבעה חודשים לא מדברים.

חיים כץ: הגיע הזמן להיות ענייניים.

חיים כץ: כנראה שההחלטה לא בידך ואמרת את מה שאמרת.

חיים כץ: כנראה שהם לא יסיימו את השביתה כדי לדבר איתך.

אהרון עוזיאלי: כנראה שלא.

חיים כץ: אז במדינת ישראל ימשיכו לחגוג.

אהרון עוזיאלי: אני בכל זאת רוצה להעיר כמה הערות לגופו של עניין - - -

חיים כץ: בשביל מה?

חיים כץ: מאחר ואתה לא רוצה להיכנס למשא ומתן אז בשביל מה תעיר?

אהרון עוזיאלי: כי נשמעו כאן כמה דברים ואני חושב שאנחנו מחויבים להתייחס.

חיים כץ: הבנו את הגישה של האוצר.

חיים כץ: אני מודה לך ואני אפנה לשר המשפטים.

חיים כץ: שמעת את גישת האוצר ולאוצר אין פרס על התנהגות טובה במערכת יחסי עבודה, תכניס לך לראש, אני בא משם.

חיים כץ: אין פרס על התנהגות טובה במערכת יחסי עבודה.

חיים כץ: יתרה מזאת אולי אתם מנצלים את זה וחושבים שזו חולשה.

חיים כץ: אם יש בנאדם שתורם לעבודה ומשקיע אולי אתם מתרגמים את זה כחולשה, אולי זה לא בטוח.

חיים כץ: שמעת כאן שמשחררים פדופילים, גנבים, אנסים ואתה אומר מה שאתה אומר, אני במקומך הייתי אומר חיים כץ תעצור את הישיבה, חבל אתה מבזבז לנו זמן ישיבה מול הפרקליטים, אז הייתי יודע שאתה אדם אחראי ושאכפת לך מהמדינה.

חיים כץ: אם אתה לא מדבר כך כנראה שלא אכפת לך.

חיים כץ: אני אומר דברים חמורים אבל כנראה, כנראה שלא אכפת לך ממה שקורה פה.

אהרון עוזיאלי: ואולי יש עוד כמה סכסוכים שמחכים לפתרון.

אהרון עוזיאלי: אולי?

חיים כץ: סלח לי זה לא מעניין בכלל.

חיים כץ: אם אתה יודע שאנסים משתחררים, סוחרי סמים משתחררים ולך יש זמן לספר לי מה היה לפני שבועיים וגם לפני שלושה שבועות אז אנחנו בבעיה גדולה.

חיים כץ: אנחנו במדינה בבעיה גדולה.

שלי יחימוביץ': מי שהיה צריך להיות כאן זה שר האוצר בכבודו ובעצמו כי אנחנו מדברים על סוגיה חמורה ביותר - - -

חיים כץ: הוא עסוק ביותר, עכשיו הוא בטח נואם באיזה כנס פוליטי של 200 איש.

שלי יחימוביץ': הוא משתלח בכבאים או בפרקליטים.

אהרון עוזיאלי: רק הערה אחת.

אהרון עוזיאלי: אני מבקש לעיין בנתונים הקיימים מפני שהם מראים שחור על גבי לבן מה נכון ומה לא נכון לגבי השכר ובכל מה שקשור לפרקליטים בקונטקסט הספציפי ובקונטקסט היותר רחב.

אהרון עוזיאלי: הדברים רשומים כאן בצורה מאוד מאוד מסודרת.

חיים כץ: אתה רוצה להציג לנו אותם במצגת?

אהרון עוזיאלי: לצערי אני לא ידעתי שאפשר להפעיל את זה כאן הבאנו את זה לכאן בדיסק און קיי.

חיים כץ: אתה יודע אנחנו בכנסת מקום מתקדם ואפשר להציג מצגת.

אהרון עוזיאלי: הכנתי את זה וחילקתי אותה לכם, אם אתם רוצים לעבור על זה אני בשמחה רבה אעבור על הנתונים בצורה מסודרת.

חיים כץ: תודה רבה.

חיים כץ: נשמע את שר המשפטים אחרי ששמעת את נציג האוצר ואת נציגות המשטרה.

חיים כץ: לא שמענו את הפרקליטים ולא שמענו עדיין כלום.

חיים כץ: שמענו אילו נזקים נגרמים למדינת ישראל בכל יום שביתה, שמענו את האוצר שאומר 'מבחינתי וואלה שתהיה שביתה שנתיים'.

חיים כץ: כך אני מפרש את זה.

שלי יחימוביץ': איזו חוצפה, חוסר אחריות.

חיים כץ: אנחנו חיים במדינה קטנה היא לא גדולה מדי, במדינה הקטנה הזאת לצערי יש שביתות מפעם לפעם.

חיים כץ: לפעמים צודקות ולפעמים לא - - -

שלי יחימוביץ': יש כאלה שלא מכירים בזכות השביתה.

חיים כץ: יש שביתות לפעמים צודקות ולפעמים לא צודקות.

חיים כץ: אבל אני לא רואה אף אחד במשק הישראלי אומר לעובדי הנמלים עד שתפסיקו את השביתה לא נדבר איתכם.

משה (מוץ) מטלון: יש עוד סקטורים.

חיים כץ: מה שכן, שמעתי את זה מהכבאים.

חיים כץ: לא במקרה של האסון הזה, לפני שנתיים שלוש אמרו לא צריך כן צריך- - -

שלי יחימוביץ': יותר חשוב לנסוע לשופינג בפריס במקום להרשיע אנסים ולכבות שרפות.

חיים כץ: שמעתי את זה לגבי מגן דוד אדום אבל אני לא  אשמע את זה לגבי חברת חשמל למרות שחברת חשמל לא שבתה 30 שנה ולא הורידה את השלטר.

דב חנין: אתם בדרך כלל צודקים ורק חבל שהציבור בארץ הזאת משלם את המחיר.

חיים כץ: אדוני שר המשפטים.

חיים כץ: אני אשתדל לדאוג שלא יפריעו לך אלא אם אתה תאמר בואו נכנס למשא ומתן ונגמור את העניין, כשר הממונה אתה לא יכול לשמוע מה קורה, אתה בטח יודע טוב ממני כי אתה בא מהעולם הזה, בטח יודע טוב ממני.

חיים כץ: יש לך אפשרות לגמור את הסאגה הזאת.

חיים כץ: בבקשה אדוני שר המשפטים.

יעקב נאמן: אני חושב שהטיעונים שנתנו פה על הנזקים הם אפס קצהו.

יעקב נאמן: אני אומר במשפט אחד, השביתה הזאת גורמת להתמוטטות מערכת המשפט במדינת ישראל.

יעקב נאמן: אני לא אכנס כרגע לשאלה ולוויכוחים מי אחראי.

יעקב נאמן: זה לא פותר את הבעיה.

יעקב נאמן: מערכת המשפט והצדק במדינת ישראל בהתמוטטות מוחלטת.

יעקב נאמן: נפגשתי עם וועד הפרקליטים שלושים וחמישה ימים לפני השביתה וייעצתי להם לא להיכנס לשביתה אלא לשבת מידית עם משרד האוצר לדיון בתביעות הצודקות שלהם.

יעקב נאמן: כי בהחלט, אני אזכיר מה שאמרתי בשנת 1996 כשהייתי בפעם הקודמת במשרד האוצר כשלא הייתה שביתה, קראתי לפרקליטות 'סיירת מטכ"ל של משרד המשפטים ושל הצדק במדינת ישראל'.

יעקב נאמן: למרות שעברו ארבע עשרה שנה מאז לא שיניתי את דעתי.

יעקב נאמן: יתרה מזאת, על מעמדם של הפרקליטים.

יעקב נאמן: אני בהיסטוריה שלי ישבתי כחבר המוסד לבוררות מוסכמת בשנים 1977, 1978 ונתתי שלושה פסקי דין בנושאים מסוימים שקובעים את מעמדם של הפרקליטים.

יעקב נאמן: משום שאני חרד להתמוטטות כל מערכת הצדק במדינת ישראל ביקשתי מהם בישיבה שהייתה  ביום ב' במר חשוון שנה זו, ה- 12 באוקטובר לא לצאת לשביתה ולהתחיל מיד במשא ומתן ענייני כי אני מכיר את משרד האוצר.

יעקב נאמן: במשא ומתן ענייני אפשר לפתור בעיות.

יעקב נאמן: אני יודע מידע אישי שלי מהתקופות בהן שירתי במשרד האוצר.

יעקב נאמן: יעצתי להם לא להתחיל בשביתה כי כשמתחילים בשביתה כל צד מתחפר בעמדותיו.

יעקב נאמן: לצערי הרב מאז אותה ישיבה לא שמעתי שום דבר חוץ מאשר הודעה על התחלת השביתה.

יעקב נאמן: מאז אני מנסה לשבת עם ראשי הפרקליטות, ישבתי איתם מספר שעות, ישבתי גם שוב עם וועד העובדים ואמרתי להם "רבותיי, אני אומר לכם ומתחייב בפניכם שאם תחזרו מיד לעבודה יהיה אפשר לפתור את כל הבעיות על הצד הטוב ביותר, אל תתנו למשרד האוצר להתחפר בעמדותיו ואתם אל תתחפרו בעמדות כי הנזק לתושבי מדינת ישראל ולמערכת הצדק במדינת ישראל הוא נוראי".

יעקב נאמן: זה שימוש באמצעים בלתי קונוונציונליים שדברים שאפשר לפתור אותם בדרך קונוונציונלית.

יעקב נאמן: צר לי שהדבר לא נעשה.

יעקב נאמן: אני נמנעתי - - -

דב חנין: מה עושים עכשיו?

יעקב נאמן: חכה, אתה מכיר אותי אני לא מדבר ארוכות.

חיים כץ: קח את כל הזמן.

יעקב נאמן: יש כאן מספיק פרקליטים ואני לא צריך הגנה.

שלי יחימוביץ': אבל הם צריכים את ההגנה שלך.

יעקב נאמן: אמרתי לפרקליטים גם לאחר השביתה על מנת להשיג הישגים יותר טובים סיימו את השביתה כי אני מכיר מה משרד האוצר חושב ומה הוא חושב על ההשלכות ולאן הוא חושב להשליך את הדברים.

יעקב נאמן: סיימו את השביתה כי אם תסיימו את השביתה יהיה אפשר לפתור את הבעיות ואני אחראי לכך.

יעקב נאמן: לצערי הרב עצתי לא התקבלה.

יעקב נאמן: פעם כשהייתי בסקטור הפרטי גם אם הם לא קיבלו את עצתי לפחות נהניתי משכר טרחה היום גם את זה לא.

שלי יחימוביץ': גם השליחות עבור הציבור היא שכר בפני  עצמה.

יעקב נאמן: בגלל שליחותי הציבורית, אל תגידי שכר כי משרד האוצר מיד יגבה שכר במקור מהתענוג הזה.

יעקב נאמן: רבותיי הנושא הזה מידי כואב ורציני.

יעקב נאמן: אני חוזר ואומר, אני קורא למשרד האוצר לאחריות של משרד האוצר לכלל משק המדינה, אני קורא לפרקליטים לשבת מיד ולסיים עכשיו את השביתה ולעבור לחדר השני ולנהל משא ומתן רצוף  - - -

שלי יחימוביץ': ולא?

שלי יחימוביץ': אם הם לא מפסיקים את השביתה?

יעקב נאמן: חברת הכנסת הנכבדה אני לא משתמש באיומים, זו לא דרכי, אני בטוח שהאחריות הרובצת על משרד האוצר והאחריות של הפרקליטים על מה שהם עושים יום ולילה בלי הפסקה בעבודה מסורה, עניינית ומקצועית ביותר, יפתרו את הבעיות.

יעקב נאמן: התנדבתי לעזוב כל דבר, לעבוד 24 שעות ביממה, חוץ משבתות, כדי שלא תהיה בעיה עם הרבנות, לשבת יום ולילה לפתור.

יעקב נאמן: לדעתי לא דרוש יותר מיום, אולי רק כמה שעות, אולי יום וחצי כדי לגמור את כל הבעיות.

יעקב נאמן: אני אומר לפרקליטים, אני יודע איך משרד האוצר חושב, איך הוא עובד, אני יודע את עמדותיו ואני יודע מהן עמדות הפרקליטים, אפשר למצוא פתרון סביר והוגן לבעיות הללו.

יעקב נאמן: יפה שעה אחת קודם.

יעקב נאמן: תודה רבה.

חיים כץ: תודה.

חיים כץ: אני מבקש לעשות הפסקה של חמש דקות, אני רוצה את יושב ראש וועד הפרקליטים ואת שר המשפטים, לשיחה דקה, שתיים שלוש.

חיים כץ: אני אנסה לרבע את המעגל.

חיים כץ: חמש דקות הפסקה.

חיים כץ: הישיבה נפסקה בשעה 11:45 ונתחדשה בשעה 12:10

חיים כץ: הפסקנו את הישיבה בבוקר.

חיים כץ: צהריים טובים היום ז' בטבת, 14 בדצמבר 2010.

חיים כץ: אני מתכבד לחדש את ישיבת ועדת העבודה, הרווחה והבריאות.

חיים כץ: עשינו תרגיל ביחסי עבודה שכל אחד יוותר קצת, אני לא אכנס במה, לצערי שלב זה לא צלח, ואני לא אגיד מעבר לזה שאני אתן את רשות הדיבור ליושב ראש נציגות הפרקליטים.

בועז גולדברג: קודם כל שוב אני רוצה להודות, אין אף מפלגה שעומדת מאחורינו, אנחנו עובדי מדינה מסורים מאוד, ששלושים שנה לא שבתנו.

בועז גולדברג: אתם האבא שלנו נציגי הציבור, אתם האבא שלנו לקחתם את הנושא שלנו מאוד ברצינות כבר לפני שבוע ואני מאוד שמח שאתם איתנו וכינסתם את הוועדה עכשיו לדון בנושא.

בועז גולדברג: אני מבקש לומר כמה דברים ואחר כך אני מבקש להציג כמה נתונים שנתבקשנו על ידי הוועדה להציג בקצרה.

בועז גולדברג: אחר כך אני מבקש שפרקליט וגם פרקליט ירושלים פלילי יציגו דברים.

בועז גולדברג: אני קורא לשר המשפטים שהוא האחראי למערכת הזאת שיודע את כל הנזקים שנגרמו ונגרמים למערכת הזאת, הוא יודע אותם היטב כפי שהוא פירט, להפשיל שרוולים, לא לשבת בצד, ללחוץ על האוצר, ולשבת איתנו כמו ששר שאחראי על נושא צריך לעשות אם הוא מאמין בדרישות העובדים שלו.

בועז גולדברג: שמענו כאן  עם ועדה שהוא מאמין ותומך -  הוא צריך לעשות.

בועז גולדברג: אני קורא לו, בוא איתנו, אתה לא צריך לפחוד מאיתנו, אנחנו יכולים לשבת כבר עכשיו שעתיים ולגמור את הסיפור הזה.

בועז גולדברג: אני רוצה לומר לגבי האוצר, האוצר יעשה הכול כדי לא לשבת איתנו, לאוצר יש רעיונות שונים.

בועז גולדברג: תחילה ישבו איתנו ונתנו לנו הצעה עם קצת תקני רכב וקצת סוכריות.

בועז גולדברג: לא הצעה שעונה אפילו על מקצת התביעות הצודקות שלנו.

בועז גולדברג: אני קורא לאוצר לבוא ולשבת איתנו בצורה הכי טובה שיש כי כך מנהלים יחסי עבודה במדינת ישראל.

בועז גולדברג: לא מגישים בקשות למוסד לבוררות מוסכמת כמו שמאיימים שיגישו ולא מנסים לשבור את השביתה בצורה כפי שאנחנו רואים בימים אחרונים אלא יושבים לדבר.

בועז גולדברג: בעיקר שהדרישות הן לא מופרכות, בעיקר שהן צודקות לפי דעת השר האחראי והגורמים שמכירים את העבודה.

בועז גולדברג: אני מסוגל להבין את האוצר בהתנהלות שלו.

בועז גולדברג: יש כאן ניסיון לשבור אותנו כסקטור קטן ואיכותי לא בגלל הדרישות שלנו אלא בגלל הדרישות של סקטורים אחרים שיבואו אחרינו.

בועז גולדברג: רוצים לשבור אותנו כסימן ואות לבאים.

בועז גולדברג: אני קורא לוועדה הזו שהיא נציגת הציבור בכנסת, והיא מפקחת על ממשלת ישראל, לטלטל את הממשלה ואת כל מי שיושב ואחראי על התחום במסגרת סמכות הפיקוח שלכם, מאחר ואתם רואים מה הממשלה הזאת באמצעות פקידי האוצר עושה לשוק העבודה בישראל.

בועז גולדברג: היום זו הפעם הראשונה מזה הרבה זמן שאנחנו שומעים פה בצורה שאין לי אפילו מילים לתאר אותה, יושב כאן פקיד בכיר במשרד האוצר והוא אומר "אני לא מדבר עם העובדים, אני לא מדבר עם העובדים".

חיים כץ: הוא לא אמר כזה דבר.

חיים כץ: הוא אמר "אני לא מתדיין בזמן שביתה".

בועז גולדברג: נכון.

בועז גולדברג: לזה התכוונתי.

בועז גולדברג: עכשיו אני רוצה להבין מהם הדיבורים שכן דיברו איתנו.

בועז גולדברג: שבעה חודשים דיברו איתנו ושמענו את המילה, לא, שלילי בכל הצורות האפשרויות.

בועז גולדברג: רק אחרי השביתה באו והיצעו לנו משהו שמבטא בערך 3%.

בועז גולדברג: זו התוספת שמשרד האוצר היה מוכן לתת לסקטור שהוא עצמו טוען שהוא סקטור מוביל, איכותי.

בועז גולדברג: על כך אני מרשה לעצמי להגיד שזו הצעה מבזה ממש.

בועז גולדברג: זה לא מתקבל על הדעת שלא ישבו איתנו לדבר על הדרישות בצורה רצינית.

בועז גולדברג: המרחק שלנו מאוד לא גדול, אנחנו מדברים על עלויות נמוכות מאוד ויש כאן עיקשות וכמו שנאמר כאן שהיא במידה רבה עניין של אגו, עניין של "אני לא אתן לפרקליטים שום דבר".

בועז גולדברג: זו פשוט חוצפה וחוסר אחריות של האוצר בכלל לומר דברים כאלה.

בועז גולדברג: אם יורשה לי לומר, שבכלל נטען כאן שניהלו איתנו משא ומתן.

בועז גולדברג: פה אני פונה לוועדה.

בועז גולדברג: מה זה לנהל משא ומתן?

בועז גולדברג: הוועדה צריכה לדרוש את זה מהממשלה במסגרת סמכות הפיקוח שלה בכנסת.

בועז גולדברג: מה זה משא ומתן?

בועז גולדברג: – זה לשבת איתנו ולמרוח אותנו שבעה חודשים ואחרי זה לתת הצעות מבזות.

בועז גולדברג: זה משא ומתן, עם זה מר אהרון עוזיאלי אתם רוצים לגשת לבית הדין או למוסד לבוררות מוסכמת ולטעון בצורה מבזה?

בועז גולדברג: גם זו טענה מבזה שאתם ניהלתם משא ומתן עם עובדים, בושה וחרפה, מה זה הדבר הזה?

בועז גולדברג: זה משא ומתן?

אהרון עוזיאלי: אני זוכר את הדברים אחרת.

בועז גולדברג: אתה לא יכול לזכור את הדברים אחרת, סלח לי.

בועז גולדברג: אני רוצה להראות ולומר דבר אחרון, אנחנו ילדים טובים, כולם כל הפרקליטים, מאוד נאמנים למערכת, מאוד נפגענו מהתנהלות האוצר שאנחנו מזוהים איתו תמיד ומייצגים את האוצר הרבה.

בועז גולדברג: תיקים שאני עוסק אישית.

בועז גולדברג: אני רוצה לומר לאוצר שהניצחון אם עוד חודש וחצי, חודשים, חודשים וחצי שביתה האוצר יגיד לא דיברתי עם העובדים הכנעתי אותם זה ניצחון.

בועז גולדברג: זה ניצחון שיהיה נוראי למדינה.

בועז גולדברג: כל דבר שלא יתקבל בהסכמה, גם פניה למוסד לבוררות מוסכמת, אני כבר אומר שאנחנו נתמודד איתכם בבית הדין וזה ידחה את השביתה, זה ידחה את המשא ומתן בעוד שבועיים.

בועז גולדברג: השגתם עוד שבועיים וכל דבר כזה ימוטט את מערכת היחסים העדינה שיש בין המדינה לבין שלוחיה בבית המשפט.

בועז גולדברג: צריך להבין, אנחנו חיילים, כשאני הולך אני רוצה לדעת שמי שהולך מאחורי הלקוח שלי זה גם הגב שלי.

בועז גולדברג: לכן אנחנו כל כך מאמינים במה שאנחנו עושים.

בועז גולדברג: זה 50% מהעבודה הטובה והאיכותית שלנו זה שאנחנו מאמינים במדינה ומאמינים בשליחות שלנו.

בועז גולדברג: אבל אם כך מתייחסים אלינו אתם לא יכולים לצפות שהעובדים יחזרו מחר לעבודה עם מוטיבציה אפס, זאת תהיה המוטיבציה - -  -     אהרון עוזיאלי.

בועז גולדברג: אני מבקש למסור נתונים שהבטחתי לוועדה.

חיים כץ: אנחנו לא שם, אנחנו לא בקטע של הנתונים.

חיים כץ: חברת הכנסת שלי יחימוביץ בבקשה.

שלי יחימוביץ': אני לא אדבר באריכות כי כבר פרסנו את תמונת המצב, לא ביסודיות מספיקה אבל במידה מספקת בישיבה הקודמת.

שלי יחימוביץ': אני רואה כאן מצב חירום, אני מסכימה עם תיאוריו של שר המשפטים שמדובר בסכנה בהתמוטטות מערכת המשפט.

שלי יחימוביץ': אבל איפה המדינה כשמדובר בסכנה להתמוטטות מערכת המשפט?

שלי יחימוביץ': מה זה משחק כיפופי הידיים הזה?

שלי יחימוביץ': מה זה חוסר האחריות הזאת?

שלי יחימוביץ': אתה אדוני שר המשפטים דיברת על כך שהיית חבר המוסד לבוררות מוסכמת, זה היה בסקטור הפרטי, קחו את כל הנורמות של הסקטור הפרטי איך לא הייתם מאפשרים לחברה ציבורית שנסחרת בבורסה או לחברה פרטית לצבור כאלה הפסדים, אם אנחנו מכמתים את זה לכסף.

שלי יחימוביץ': כמה היד קלה ומאפשרת בזבוזים ופגיעה כשמדובר במגזר הציבורי.

שלי יחימוביץ': יש כאן משהו שהוא בלתי נתפס.

שלי יחימוביץ': בלתי נתפס ואני לא רוצה להשוות את זה לנמל תעופה בן גוריון ששם השביתה נגמרה תוך תשע שעות בלי שאף אחד ביקש מהשובתים להפסיק את השביתה תוך הסכמה לתביעותיהם הצודקות, אגב, אני רוצה להשוות את זה לסקטור הפרטי.

שלי יחימוביץ': הזלזול הזה, חוסר האחריות, ההפקרות, אובדן הכספים שבכלל לא עומד בפרופורציה לכספים שהיו משולמים לפרקליטים בהסכם עבודה מכובד שלושים שנים קדימה.

שלי יחימוביץ': שלושים שנים קדימה ולא עשר, הדבר הזה נובע כמובן, כנראה, מהתחושה שהמדינה פחות חשובה מאשר הסקטור העסקי.

שלי יחימוביץ': מדובר רק בציבור רק בשחרור רוצחים, רק בשחרור אנסים, רק באובדן עשרות מיליונים בתביעות של המדינה מאנשים שחייבים לה כסף.

שלי יחימוביץ': יש כאן משהו שהוא בלתי נתפס.

שלי יחימוביץ': אני לא מבינה למה מחכה ראש הממשלה, למה מחכה שר האוצר, למה אתם מחכים?

שלי יחימוביץ': לקריסה מוחלטת של המערכת?

שלי יחימוביץ': להתמוטטות מוחלטת של שלטון החוק?

שלי יחימוביץ': יש כאן פשוט הפקרות, חוסר אחריות מוחלט והכול גם על הגב של הציבור וגם על הגב של קבוצת עובדים מסורה, מיומנת, נותנת את חלבה ואת דמה בשירות המדינה, מרוויחה מעט כסף מלכתחילה ומבליגה ומסכימה עם כך שרמת ההשתכרות שלה תהיה נמוכה יותר מהסקטור הפרטי.

שלי יחימוביץ': אם מי בדיוק מנצחים כאן?

שלי יחימוביץ': צודק בועז גולדברג גם אם נגיד שתנצחו אותם, תכניעו אותם, תזחילו אותם, זה יהיה ניצחון פירוס על חשבונו של הציבור.

שלי יחימוביץ': אני קוראת לך אדוני שר המשפטים שוב, אמרתי בפעם השלישית, אנא רתום את הכישורים הידועים שלך לבוררות, למשא ומתן, לתיווך בין צדדים, את הקרבה שלך לאוצר.

שלי יחימוביץ': את כל הדברים האלה תרתום כדי להפסיק את השביתה הזאת וכדי שהעובדים האלה יוכלו להתפרנס בכבוד ולשרת את הציבור על הצד הטוב ביותר כפי שהם עשו עד עכשיו.

שלי יחימוביץ': תודה.

משה (מוץ) מטלון: תודה רבה.

משה (מוץ) מטלון: אני כן אדבר על הנמלים ועל שדות התעופה, למה לא לדבר עליהם?

משה (מוץ) מטלון: אנחנו רואים כאן ציבור שהוא שונה לגמרי.

משה (מוץ) מטלון: הציבור הרחב בעצם לא מודע לפגיעה כי אין דרכם את מסלול הדיוטי פריי אז זה פחות כואב לציבור הרחב, אין כאן את הדיוטי פריי.

משה (מוץ) מטלון: כאן יש הגנה על הציבור.

משה (מוץ) מטלון: לא רק הגנה על הצדק כאן הם המגנים שלנו.

משה (מוץ) מטלון: הגדיר נכון שר המשפטים הם "סיירת המטכ"ל של המשרד שלו.

משה (מוץ) מטלון: אם זו סיירת המטכ"ל אדוני השר של משרד המשפטים ושל הציבור שלנו מפני כל אותם האנשים למיניהם, אדוני תצייד אותם באפוד המתאים.

משה (מוץ) מטלון: תצייד אותם בכלי הנשק המתאימים, בכלי ההגנה המתאימים.

משה (מוץ) מטלון: אם אתה לא יודע לצייד אותם אדוני אז תהיה לנו כאן תקלה לטווח ארוך ואני מדבר על טווח ארוך.

משה (מוץ) מטלון: אני דווקא שבע רצון מהמאבק שלהם כי אולי עכשיו הם ידעו וילמדו למצוא פתרון לטווח ארוך ולא פתרון מידי של כיבוי שריפות.

משה (מוץ) מטלון: היום כיבוי שריפות היא המילה השגורה בפינו, אבל לא ברמה של כיבוי שריפות אלא באמת ברמה של פתרון לטווח ארוך.

משה (מוץ) מטלון: תאמין לי אדוני השר, אתה מכיר אותי כבר כמה שנים, עוד לפני שהייתי כאן הייתי קצת כלב רחוב ועסקתי בהפגנות ומהומות ועסקתי בכמה מאבקים ציבוריים - - -

יעקב נאמן: ופתרנו.

משה (מוץ) מטלון: ופתרנו, ופתרנו ותמיד לטווח הארוך.

משה (מוץ) מטלון: אני מכיר ולכן כאן אני גם מצטרף לחברת הכנסת שלי יחימוביץ.

משה (מוץ) מטלון: הרי אני מכיר את היכולות שלך ואתה יודע את הערכתי הרבה אליך גם במקומות האחרים שהיינו סביב פדויי שבי ונושאים כואבים ומהותיים במדינת ישראל.

משה (מוץ) מטלון: אתה הרי יודע יותר טוב מכולנו לפתור את העניין הזה בהרבה פחות זמן מכולנו.

משה (מוץ) מטלון: אתה יודע, אל תציב להם את התנאי של הפסקת השביתה.

משה (מוץ) מטלון: יש להם את זכות השביתה, יש להם את הכלי הזה בידם עכשיו, הוא כלי לגיטימי, הוא כלי דמוקרטי, הוא כלי שיש להם אותו והם מממשים אותו.

משה (מוץ) מטלון: אבל אם אתה יודע לפתור את העניין תוך יום או יממה, אז מה אכפת לך הם ישבתו עוד יום או יממה ויחזרו לעבודה כשייפתר העניין.

משה (מוץ) מטלון: אז ספגנו עוד יום שביתה אבל הבעיה נפתרה.

משה (מוץ) מטלון: אתה יודע לפתור את העניין הזה תוך יממה.

משה (מוץ) מטלון: אני לא רוצה להאריך מעבר לכך וכבר אמרנו בדיון הקודם את הדברים.

משה (מוץ) מטלון: תודה רבה.

משה (מוץ) מטלון: הנתונים שהציג משרד האוצר מול תלושי השכר, זה לא הדיון כרגע.

אריה ביבי: אדוני השר, יושב הראש, חבריי.

אריה ביבי: אני חושב שלדרוש מהם הפסקת השביתה זה לתת להם להילחם עם ידיים קשורות.

אריה ביבי: אני חושב שהשביתה היא דבר לגיטימי ומי שמכיר את הפרקליטים, אני מכיר אותם מעט, רק שלושים שנה שהייתי במשטרה, אני יודע שהם עובדים קשה מאוד.

אריה ביבי: אם תיקח אדוני השר, בשנת 2005-6 הכפילו את מספר האנשים, היו 400 איש והיום 860, אבל מה קרה?

אריה ביבי: – מספר התיקים עלה ב- 500%, ולא רק שהתיקים עלו ב- 500% נותרו תיקים איכותיים שכל תיק כזה דורש מהם עבודה של ימים כלילות.

אריה ביבי: אני לא פעם ראיתי את האורות אצלם דולקים בשעה 23:00.

אריה ביבי: אדוני השר מה שצריך לעשות זה להתכנס לדרישה שלהם ולקרוא להם לשיחה ולמצוא את המכנה המשותף.

אריה ביבי: אבל כדי לא לבוא שוב לכאן ולהתכוונן לשביתה הבאה הייתי מציע גם שתגמרו את הנושא, גם תקבעו לאיזה סקטור להצמיד אותם.

אריה ביבי: אני הייתי מציע להצמיד אותם לסקטור השופטים ואז הם מקבלים את הממוצע במשק ואין לך שביתות בכלל לאורך הדורות.

אריה ביבי: לדעתי גם את זה אנחנו צריכים לקחת בחשבון.

אריה ביבי: אלה דבריי ואני מצטרף לדברי חבריי.

קריאה: אדוני היושב ראש כולנו מתוחים לדעת מה היה בחדר.

יעקב נאמן: רבותיי, אני לא רוצה להוסיף לדברים שאמרתי קודם.

יעקב נאמן: חכמנו זיכרונם לברכה אמרו "סייג לחכמה שתיקה".

יעקב נאמן: המשא ומתן צריך להתנהל מידית.

יעקב נאמן: הסברתי לנציגי הפרקליטים שאני מאוד מעריך אותם, ומהם הדרכים לעשות את זה.

יעקב נאמן: אפשר להתחיל מיד ואני חושב שאם הם יקבלו את הגשר שניסיתי לבנות אפשר יהיה למנוע את הצורך בויכוחים מיותרים ולסיים את הנזק הזה למערכת המשפט ולמדינת ישראל.

קריאה: אדוני נמצא כאן פרקליטת מחוז ירושלים בפעם השנייה, והיינו מבקשים שיאמר את דברו.

חיים כץ: כשיגיע לכאן שר האוצר.

אילן גילאון: אני גם בינתיים לא שמעתי שהשר אמר את דברו.

אילן גילאון: לא הבנתי את דבריו של השר.

אילן גילאון: על הגשר.

חיים כץ: במהלך הישיבה שמעתי את דבריו של השר.

חיים כץ: רציתי לרבע את המעגל, הוא אמר שאם אנחנו נסיים את השביתה אפשר לגמור את זה בשעה שעתיים.

חיים כץ: פניתי לוועד ואמרתי לו  -- - -

שלי יחימוביץ': זה מקומם בצורה בלתי רגילה, הוא אומר שהוא יכול בשעה שעתיים לגמור את זה אז למה הוא לא גומר את זה?

חיים כץ: באתי גם לפרקליטים וגם לשר ואמרתי "בואו נשאיר את הכבוד של כולם, אתם לא צריכים להכריז שום דבר, אתם לא צריכים היום להגיע לבית משפט.

חיים כץ: אנחנו לא מכריזים שאנחנו מסיימים את השביתה, אנחנו לא אומרים שום דבר ואם מערכת המשפט כל כך יקרה לנו אנחנו עוצרים את הישיבה כעת, הולכים לחדר ומביאים את האוצר בלי הכרזות ומשאירים את הכבוד של כולם" נציגי העובדים לא יכולים לבוא.

חיים כץ: אבל יש כאן הרבה אגו.

חיים כץ: יש כאן הרבה כבוד ויש כאן הרבה אגו, לצערי כך הם הדברים.

חיים כץ: במערכת המשפט יכולה לסבול, והאזרחים במדינת ישראל יכולים - - -

קריאה: זה לא אגו אלו זכויות יסוד שמדינת ישראל והרשות המחוקקת החליטה עליהם.

חיים כץ: והאזרחים יכולים לסבול ואולי אנחנו צריכים לעלות שלב.

חיים כץ: ועדת העבודה, הרווחה והבריאות של כנסת ישראל מפה קוראת לראש הממשלה להיכנס לעובי הקורה מאחר ואנחנו לא רוצים עוד ועדות חקירה ממלכתיות או ועדות חקירה פנימיות.

חיים כץ: זה הולך לשם.

חיים כץ: אני לא רואה כאן פתרון ולכן לא רציתי להיכנס למספרים.

חיים כץ: זה מצחיק אותי שהמרחק כזה קצר ולא רוצים לגשר.

חיים כץ: זה מתאים למשפחות פולניות, "הוא אמר עלי ככה, זה אמר עלי ככה ואני זוכר לו" אחרי עשרים שנה הוא אומר "אתה יודע מה הוא אמר?"

חיים כץ: הוא עונה "לא זוכר".

חיים כץ: אבל המלחמה נמשכת.

חיים כץ: המרחק כל כך קצר וכל כך פשוט לגשר אבל יש כאן יש כל כך הרבה אגו.

חיים כץ: אם ראש הממשלה לא יכנס לעניין, ואם שר האוצר לא יכנס לעניין, צלצלתי אליו וביקשתי שיחזור אבל כנראה יש דברים יותר חשובים.

חיים כץ: למען האמת הוא לא יודע על מה רציתי לדבר איתו, לא אמרתי לו שזה בעניין הפרקליטים ויתכן שאם הייתי אומר לו שמדובר בעניין הפרקליטים הוא היה חוזר.

חיים כץ: אמרו שהוא יחזור עוד חמש דקות ועברו עשרים וחמש דקות.

חיים כץ: הנה חזר שר האוצר בשידור חי.

חיים כץ: אדוני השר אני נמצא בוועדת העבודה, הרווחה והבריאות ויושב לצידי שר המשפטים יעקב נאמן ויושבים כאן כל הפרקליטים.

חיים כץ: אנחנו היינו רוצים מאוד שאתה תכנס לעובי הקורה מאחר ושר המשפטים אמר שמערכת המשפט במדינת ישראל נהרסת.

חיים כץ: נציגי המשטרה דיברו על הנזקים הנגרמים במדינה הזאת, בין אם זה שחרור אסירים, אנסים, סוחרי סמים וכיוצא בזה.

חיים כץ: הפערים בין האוצר ובין הפרקליטים קצרים.

חיים כץ: למי שנכנס לזה זה שטויות ומשחקים במשחקי אגו.

חיים כץ: במשחקי אגו מערכת המשפט במדינת ישראל קורסת.

חיים כץ: אני מדבר איתך מחדר הישיבה ושר המשפטים שומע את מה שאני אומר וכל הפרקליטים שומעים.

חיים כץ: אנחנו קוראים לך לבוא לכאן, או שאנחנו נבוא אליך ונמצא את המשא ומתן למרחקים קצרים.

חיים כץ: האוצר מדבר על סתם, הוא מספר מה היה ומה שהיה כבר לא מעניין.

חיים כץ: אנחנו רוצים לפתור את הבעיה והבעיה בידך.

חיים כץ: אתה יכול בקלות עם קצת מנהיגות וקצת מוטיבציה להגיד בואו אלי אני רוצה לשמוע, אני אגשר על הפרטים.

חיים כץ: זה ברור לך שעד שאתה לא נותן תשובה הם ממשיכים את השביתה.

חיים כץ: חשוב מאוד שתתייעץ עם נציגי המשטרה ותבין איזה נזקים נגרמים למדינה.

חיים כץ: לא היה סיכום.

חיים כץ: אני אודיע את מה שאמרת לי.

חיים כץ: שר המשפטים לא אמר לך שהיה סיכום איתנו, אולי היה ניסיון להסכמה אבל לא הייתה הסכמה מבחינתם.

חיים כץ: לטנגו צריך שניים.

חיים כץ: תודה.

חיים כץ: שר האוצר אמר לי שהוא לוקח את דבריי ברצינות, הוא תוך יום אחד ישקול אם הוא נכנס למערכה במגמה לפתור את הבעיה.

חיים כץ: היום אנחנו כבר לא יכולים, אם נצטרך והוא ייתן לי תשובה אולי אתם תפגשו, אולי אני אפגש איתו, אנחנו היום ביום שלישי בשבוע ואני מקווה שביום חמישי שר המשפטים.

חיים כץ: ברור לי כעת מהשיחה עם שר האוצר שמילה אחת שלך ורצון טוב שלו, הוא רוצה.

חיים כץ: הוא לא רוצה להיכנס לעובי הפרשיה, יש לו כעת הרבה פרשיות שאני לא זוכר אותן.

חיים כץ: יש לו כל הרבה פרשיות והוא לא צריך גם את הפרשיה הזאת.

חיים כץ: אתה שבא משם ואתה ורוצה לנצח טובים, אתה תחזור לשם אחר כך כי לא לעולם תהיה שר המשפטים, אתה רוצה כמו ששי גז לנצח טובים.

חיים כץ: אתה רוצה לנצח טובים, יש בידך את האפשרות לפתור את הבעיה הזאת עם שר האוצר עד סוף שבוע זה.

חיים כץ: אנחנו קוראים מפה, אתה בטח תעביר לו, והתקשורת בוודאי תעביר לו, הן לראש הממשלה, והן לשר האוצר לסיים את הפרשה הזאת, זה מיותר, זה מעליב, מדינת ישראל לא צריכה את זה.

חיים כץ: תודה רבה הישיבה נעולה.

בועז גולדברג: אדוני יוכל לקבוע ישיבת המשך?

חיים כץ: נעדכן אתכם.

יעקב נאמן: אני אדבר עם שר האוצר.

חיים כץ: תודה רבה.